CELEX: 62021TN0410
Language: bg
Date: 2021-07-08 00:00:00
Title: Дело T-410/21: Иск, предявен на 8 юли 2021 г. — Ferriera Valsabbia и Valsabbia Investimenti/Комисия

25.10.2021   
            
            
               BG
            
            
               Официален вестник на Европейския съюз
            
            
               C 431/39
            
         
      Иск, предявен на 8 юли 2021 г. — Ferriera Valsabbia и Valsabbia Investimenti/Комисия
      (Дело T-410/21)
      (2021/C 431/47)
      Език на производството: италиански
      
         Страни
      
      
         Ищци: Ferriera Valsabbia SpA (Odolo, Италия), Valsabbia Investimenti SpA (Odolo) (представители: D. Fosselard, D. Slater и G. Carnazza, avvocati)
      
         Ответник: Европейска комисия
      
         Искания
      
      Ищците искат от Общия съд:
      
                  —
               
               
                  i. да осъди Съюза, представляван от Комисията, да заплати лихвите за забава върху сумата 10 250 000 EUR по определената от Европейската централна банка (ЕЦБ) ставка за нейните основни операции по рефинансиране в сила от първия календарен ден на месеца, в който попада крайната дата, увеличена с три и половина процентни пункта, за периода от 9 март 2010 г. до 14 ноември 2017 г., като се приспаднат вече получените от ищците лихви в размер на 372 812,31 EUR, тоест за сума в размер на 3 174 389,74 EUR или, при условията на евентуалност, да заплати лихвите за забава, изчислени по определена от Общия съд процентна ставка,
               
            
                  —
               
               
                  ii. да осъди Съюза, представляван от Комисията, да заплати лихвите за забава върху сумата по предходната точка (i) за периода от 14 ноември 2017 г. до датата на действителното изплащане по определената от ЕЦБ ставка за нейните основни операции по рефинансиране в сила от първия календарен ден на месеца, в който попада крайната дата, увеличена с три и половина процентни пункта или, при условията на евентуалност, по определена от Общия съд процентна ставка,
               
            
                  —
               
               
                  iii. да осъди Съюза, представляван от Комисията, да заплати при условията на евентуалност с оглед на предходната точка (ii) лихвите за забава върху сумата по точка (i) за периода от 2 март 2021 г. до датата на действителното изплащане по определената от ЕЦБ ставка за нейните основни операции по рефинансиране в сила от първия календарен ден на месеца, в който попада крайната дата, увеличена с три и половина процентни пункта или, при условията на евентуалност, по определена от Общия съд процентна ставка,
               
            
                  —
               
               
                  iv. освен това или при условията на евентуалност да отмени Съобщение на Комисията от 30 април 2021 г. под номер Ares(2021) 2904093,
               
            
                  —
               
               
                  v. да осъди Комисията да заплати съдебните разноски.
               
            
         Основания и основни доводи
      
      Ищците изтъкват три основания в подкрепа на своя иск.
      
                  1.
               
               
                  Първото основание се отнася до искането за обезщетение на вреди вследствие от неправилното прилагане от страна на Комисията на решението от 21 септември 2017 г., Ferriera Valsabbia и др./Комисия (C-86/15 P и C-87/15 P, EU:C:2017:717), в нарушение на член 266, първа алинея ДФЕС и член 43, параграф 3 от Хартата на основните права на Европейския съюз.
                  Във връзка с това се твърди, че Комисията не е привела изцяло лихвите за забава върху възстановимата съгласно решението сума.
               
            
                  2.
               
               
                  Второто основание се отнася до искането за отмяна с оглед на нарушението и неправилното прилагане на членове 266 и 296 ДФЕС, нарушението и неправилното прилагане на член 46 от Статута на Съда на Европейския съюз, липсата на мотиви в писмото на Комисията от 30 април 2021 г., допуснати грешка при прилагане на правото и явна грешка в преценката.
                  Във връзка с това се твърди, че писмото, с което Комисията е отказала да приведе на ищците лихвите за забава няма надлежни мотиви и нарушава принципите, свързани с давностните срокове.
               
            
                  3.
               
               
                  Третото основание се отнася до искането за отмяна с оглед на нарушението и неправилното прилагане на член 266 ДФЕС и на Делегиран регламент (ЕС) № 1268/2012 (1).
                  Във връзка с това се твърди, че член 85а, параграф 2 от Регламент (ЕО, Евратом) № 2342/2002 (2), на който се позовава Комисията в писмото си от 30 април 2021 г., не е бил вече в сила към момента на възстановяване на дължимата сума и поради това е бил неприложим.
               
            
         (1)  Делегиран регламент (ЕС) № 1268/2012 на Комисията от 29 октомври 2012 година относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 2012 г., стр. 1).
      
         (2)  Регламент (ЕО, Евратом) № 2342/2002 на Комисията от 23 декември 2002 година относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (ОВ L 357, 2002 г., стр. 1; Специално издание на български език, 2007 г., глава 1, том 4, стр. 3).